hu de hu hu hu hu hu hu en hu eo hu hu en hbs_lat hu hu hu hu hu hu hu en hu hu hu hu hu hu hu hu en hu pl en en hu hu de de en hu hu hu hu hu hu hu hu hu hu hu hu en
Támogatás és CSR – CCO Magazin
Szükség van-e a szervezetek társadalmi felelősségvállalására, vagy csak azért jelenik meg a vállalatok életében, mert mindenki alkalmazza? A társadalmi profit üzleti profitot is termel? A civil szféra támogatható-e pénzügyi forrásokon kívül humán erőforrással is? – ezekre a kérdésekre próbált választ keresni a Magyar Adományozói Fórum (MAF) október eleji konferenciáján, melynek keretében adták át az idei „MAF Társadalmi Befektetések Díj”-akat is. Tudósítónk jelenti.
Lapunk a CCO Magazin, a kommunikációs szakemberek lapja, korábban már hírt adott a Magyar Adományozói Fórum konferenciájáról. Az eseményt a MAF, mint a hazai támogatói szektor egyik legelismertebb platformja szervezte meg „Társadalmi profit = Üzleti profit?” címmel.
Gerzsei Attila, a Samsung Smart&Premium Megoldások üzletágának vezetője köszöntőjében – saját személyes emlékét felidézve – elmondta, hogy az egyéni és a közösségi felelősségvállalás kialakítását már gyermekkorban el lehet, és kell kezdeni.
Marczinkó Zoltán, a Nemzetgazdasági Minisztérium helyettes államtitkára előadásában a díj kapcsán hangsúlyozta: „A társadalmi felelősségvállalás erősítése, az abban tevőlegesen részt vállalók elismerése egy olyan kezdeményezés, amely minden dicséretet és támogatást megérdemel, és egyúttal összhangban áll a Magyar Kormány társadalmi és gazdaságpolitikai irányelveivel.”
„A hazai TOP200 vállalat évi 10 – 100 millós támogatása évek óta állandó, nincs növekedés. A cégek inkább az önkéntes munkában látják a fő célt, ami egyben ki is merül a hagyományos – szemétszedés, kerítésfestés, stb. – formákban. Kevesen ismerték fel és alkalmazzák a megszerzett tudás átadását” – mondta el dr. Molnár Klára, a MAF igazgatója előadásában, egy vonatkozó kutatás eredményeit ismertetve.
Mike Tuffrey, a Corporate Citizenship igazgatója előadásában rávilágított arra, hogy miért és hogyan tervezzük meg és értékeljük a társadalmi befektetési programok vállalati előnyeit.
Halász Ambrus, Splendidea Public Relations Kft munkatársa a CSR fontosságáról beszélt, kiemelve, hogy sok esetben ezt a vállalati tevékenységet még mindig nem készítik elő, megtervezetlenül állnak hozzá, mert „a CSR-t csinálni, mert mindenki csinálja”.
A pénzbeli forrásokon kívüli támogatások hasznosságán kívül a mentorálás, tárgyi adományozás fontosságát boncolgató kerekasztal résztvevői egyöntetűen kifejtették az egymástól tanulás fontosságát, kiemelve, hogy a legtöbb esetben sokkal fontosabbak azok a támogatások, melyek nem pénzbeli forrásokat tudnak felhasználni.
„Befektetés a jövő nemzedékekbe”, avagy hogyan járulnak hozzá a vállalatok a fiatalok foglalkoztatásának elősegítéséhez témát boncolgató kerekasztal tagjai a duális képzés fontosságát hangsúlyozták, mely egyben hozzájárul a vállalatok szakképzett munkaerőhiányának és a fiatalok munkahelyteremtésének megoldásához is. Kölcsönösen profitálni tudnak ebből, mely egyéni és társadalmi nyereséget is termel egyben.
A kerekasztal beszélgetések témája köszönt vissza a résztvevők bevonásával megrendezett eszmecserében, mely a civilek és a vállalatok képviselői előtt új távlatokat vázolt fel. Ennek az eszmecserének az egyik, talán leglényegesebb gondolatát Barát Tamás a CCO Magazin főszerkesztője így foglalta össze: “Meg kell találni a támogatásokat nyújtó üzleti szféra és a támogatott civil szféra közötti kölcsönös előnyöket, és létre kell hozni a kölcsönös előnyökön alapuló kommunikációt a két szféra között. S ha így teszünk akkor megvalósul a konferencia fő gondolata: létrejön a társadalmi profit és az üzleti profit egyaránt. Ezen a kölcsön&o
uml;s előnyökön alapuló kommunikáción alapuló kapcsolat lesz a valódi  befektetés a jövőbe.”
A konferencián egy javaslat is elhangzott: szükség lenne egy olyan fórumra, ahol a támogatásokat nyújtó szervezetek és a támogatott szervezetek közösen elmondhatnák egymásnak szempontjaikat, s ha ez megvalósulna, akkor hatékonyabban valósulhatna meg a társadalmi és az üzleti profit egyaránt.
A konferencia alkalmával átadták „MAF Társadalmi Befektetések Díj”-akat. Erről lapunk külön cikkben számol be.
A Társadalmi profit = Üzleti profit? Konferencia Médiatámogatója a CCO Magazin
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin